आम आदमी पार्टी ने गोवा के मुख्यमंत्री मनोहर पर्रिकर पर आरोप लगाया कि वह तहलका के संस्थापक संपादक तरुण तेजपाल के पीछे पड़ गए लेकिन अवैध खनन घोटाले में शामिल मंत्रियों को गिरफ्तार नहीं किया.

'आप' नेता और दक्षिण गोवा की उम्मीदवार स्वाति केरकर ने कहा, ‘आप (पर्रिकर) तेजपाल के तो पीछे पड़ गए, लेकिन आपने खनन घोटाले में शामिल मंत्रियों को अब तक गिरफ्तार नहीं किया.’ तेजपाल पिछले साल यहां ‘थिंकफेस्ट’ में अपनी महिला सहकर्मी के कथित बलात्कार के मामले में यहां की जेल में बंद हैं. 'आप' के राष्ट्रीय नेता मनीष सिसौदिया इस जनसभा में मौजूद थे.

गोवा में एकमात्र महिला उम्मीवार स्वाति बीजेपी के नरेंद्र सवाइकर और कांग्रेस के एलेक्जो आर लोरेंसो के खिलाफ मैदान में हैं.